	На основу члана 32 Посебног колективног уговора за запослене у основним и средњим школама и домовима ученика („Сл. гласник РС“ бр. 21/2015, 92/2020 и 123/2022, даље: ПКУ) и у вези члана 119  Закона о основама система образовања и васпитања  („Сл. гласник РС",  број 88/2017, 27/2018 – др. закон, 10/2019, 6/2020 и 129/2021, даље: Закон) и члана 46 Статута Основне школе „Душан Јерковић", Ужице (даље: Школа), Школски одбор Основне школе „Душан Јерковић“Ужице, на седници одржаној  14.9.2023. године, донео је 
Правилник о похваљивању и награђивању ученика и запослених

 Основне одредбе
Члан 1
Правилником о похваљивању и награђивању ученика и наставника уређују се врсте похвала и награда које се могу доделити ученицима, услови за додељивање истих, похваљивање и награђивање наставника, покретање иницијативе за похваљивање и награђивање, као и надлежност органа школе за доношење одлуке о похваљивању и награђивању.
	Члан 2	
Похвале и награде додељују се ученицима за укупан успех у учењу и владању, за успех у раду и учењу у појединим наставним предметима као и за успешно учешће у ваннаставним активностима.


II ВРСТЕ ПОХВАЛА И НАГРАДА ЗА УЧЕНИКЕ

Члан 3

Похвале могу бити усмене и писмене.
Усмену похвалу ученику додељује одељењски старешина, по сопственој иницијативи или на образложени усмени предлог предметног наставника.
Писмену похвалу ученику додељује одељењско веће, на образложени усмени предлог одељењског старешине или предметног наставника.
Похваљивање свих ученика првог разреда за успешно завршен разред врши се похвалницом.
Свим ученицима који имају одличан успех и примерно владање на крају школске године додељују се похвалнице. 
Ученици који остваре запажене резултате на такмичењу вишег ранга од школског такмичења похваљују се јавном похвалом путем књиге обавештења .
Похвалу не може добити ученик који нема примерно владање.
Члан  4
Диплома се додељује ученику на крају школовања, ако основно образовање и васпитање стекне према прописаном  плану и програму наставе и учења у законом прописаном року.
За изузетан успех ученика у основној школи прописана је диплома  „Вук Караџић“, као и диплома за изузетан успех из појединог наставног предмета – диплома „Доситеј Обрадовић“.
Члан 5
Диплома „Вук Караџић“ додељује се ученику за изузетан општи успех у учењу и примерном  владању.
Диплома за изузетне резултате из обавезног предмета, односно изборног програма, диплома „Доситеј Обрадовић“, додељује се ученику за предмете утврђене овим правилником.

Члан 6

Диплома „Вук Караџић” додељује се ученику:
1) ако на крају сваке школске године у току стицања основног образовања и васпитања постигне одличан успех из свих обавезних предмета, изборних програма и активности прописаних планом и програмом наставе и учења и примерно владање и
2) ако добије најмање једну диплому „Доситеј Обрадовић”.

Члан 7

Диплома „Доситеј Обрадовић” додељује се ученику за изузетне резултате из обавезног предмета, односно изборног програма ако ученик:
1) постигне најмање врло добар општи успех и примерно владање на крају сваке школске године;
2) постигне одличан успех из одговарајућег обавезног предмета или изборног програма други страни језик, односно ,,истиче се” из одговарајућег изборног програма на крају сваке школске године;
3) у току школовања, из тог обавезног предмета, односно изборног програма, добије једну од прве три награде на општинском, градском, окружном, републичком или међународном нивоу такмичења из тог обавезног предмета, односно изборног програма у складу са календаром такмичења и смотри ученика основних школа.
Изузетно, у случају да такмичење из одговарајућег предмета и изборног програма није дефинисано календаром такмичења и смотри ученика основне школе, диплома „Доситеј Обрадовић” додељује се ученику који поред услова из става 1. тач. 1) и 2) овог члана, испољи и постигне потпуније и шире познавање садржаја тог обавезног предмета и изборног програма него што је предвиђено планом и програмом наставе и учења, a што је предвиђено школским актима.

Члан 8
Диплома за изузетне резултате из појединог наставног предмета, тј. Диплома „Доситеј Обрадовић“, додељује се ученику за следеће наставне предмете:

1.српски језик
2.страни језик
3.историја
4.географија
5.биологија
6.математика
7.физика
8.хемија
9. музичка култура
10. ликовна култура
11. физичко васпитање
12. техничко и информатичко образовање
13. информатика и рачунарство
14. верска настава
15. грађанско васпитање
Члан 9
Ученику коме је додељена диплома  „Вук Караџић“ може се доделити  једна или више  диплома  „Доситеј Обрадовић“, под условима утврђеним овим Правилником.
Члан 10
Диплому „Вук Караџић“ и диплому „Доситеј Обрадовић“  додељује школа ученику по одлуци Наставничког већа.
Наставничко веће школе утврђује да ли предложени ученици испуњавају 
услове утврђене овим Правилником за додељивање одговарајуће дипломе и доноси одлуку којим се ученицима додељује диплома „Вук Караџић“, а којима  диплома  „Доситеј Обрадовић“ .
Поступак за доделу диплома из става 1 овог члана покреће одељењско веће.
Члан 11
Списак добитника диплома објављује се на огласној табли Школе и школском сајту.
Члан  12
У школи се на крају сваке наставне године додељује посебна диплома „Ђак  генерације”.
Диплома „ Ђак генерације“ додељује се ученику завршног разреда основне школе под условима који су прописани Правилником о проглашењу ђака генерације.
                
Члан  13

Диплома  „Спортиста  генерације” додељује се ученику завршног разреда на крају наставне године, под условом да ученик: 
1)има примерно владање на крају сваке школске године;
2) постигне одличан успех из физичког васпитања на крају сваке школске године;
3) у току школовања постигне резултате на такмичењима;
4) има запажене резултате на тестовима способности;
5) има учешће у спортским секцијама школе;
6) негује и поштује спорстки и такмичарски дух;
7) негује и развија другарство. 
Члан  14
За најбољег спортисту вредновање се врши на следећи начин:
-за редовно учешће у спортским секцијама школе:
-збирно од 5. до 8. разреда.............10 бодова
-успех на Школском такмичењу:
- 1. место............3 бода
- 2. место............2 бода
- 3. место............1 бод
-успех на Општинском такмичењу:
- 1. место............6 бодова
- 2. место............4 бода
- 3. место............2 бода
-успех на Окружном такмичењу:
- 1. место............10 бодова
- 2. место............6 бодова
- 3. место............4 бода
-успех на Међуокружном такмичењу:
- 1. место............12 бодова
- 2. место............8 бодова
- 3. место............6 бодова
-успех на Републичком такмичењу:
- 1. место............20 бодова
- 2. место............15 бодова
- 3. место............10 бодова
-за постигнути успех на одржаним кросевима:
- 1. место............3 бода
- 2. место............2 бода
- 3. место............1 бод
Код бодовања резултата на кросевима, бодује се најбољи резултат у току једне школске године.
Члан  15
За екипне спортове се разликује вредновање.
Уколико је ученик био у стартној позицији и учествовао у успеху екипе осваја максимални број бодова из претходног члана Правилника.
Уколико је ученик био резерва, улазио у игру повремено и био део успеха, осваја половину бодова из претходног члана Правилника.
Колективни  спортови који се  бодују: одбојка, кошарка, рукомет, мали фудбал.
Индивидуални спортови који се бодују: атлетика, стони тенис, спортска гимнастика.
Члан  16
На крају школске године школска библиотека проглашава најуспешније појединце или одељења на основу критеријума везаних за културу читања, коришћење књижне грађе или учествовања у реализовању програмских активности школске библиотеке. Награда је диплома или друге награде у складу са могућностима  школе.
Школа може да организује и друге конкурсе поводом  значајних датума и/или такмичења у складу са интересовањима ученика и у циљу унапређивања квалитета рада школе (шах, стони тенис, изражајно читање...) и том приликом се ученици похваљују у складу са унапред одређеним пропозицијама и критеријумима.

Члан  17
Ђак генерације награђује се књигом,  саопштава се јавно кроз књигу обавештења и уписује у есДневник.
Ученик који је добитник дипломе „Вук Караџић“ награђује се књигом, саопштава се јавно кроз књигу обавештења и уписује у есДневник.
Ученик од 5 до 8. разреда који у току школске године не направи ни један изостанак награђује се књигом, саопштава се јавно кроз књигу обавештења и уписује у есДневник.
Ученик који оствари запажене резултате на републичком такмичењу- освоји прво, друго или треће место награђује се књигом, саопштава се јавно кроз књигу обавештења и уписује у есДневник.
Ученик који освоји прво, друго или треће место на литерарном или ликовном конкурсу поводом Дана школе, као и на ликовном конкурсу поводом Дана Светог Саве награђује се књигом, саопштава се јавно кроз књигу обавештења и уписује у есДневник.
 Награде из овог члана додељују се у складу са могућностима Школе. 
Ученицима награде могу додељивати и спонзори и донатори.
Награду не може добити ученик који нема примерно владање.








III  ПОХВАЉИВАЊЕ  И НАГРАЂИВАЊЕ  ЗАПОСЛЕНИХ

Члан  18
Наставник се може похвалити од стране директора на седници Наставничког већа за успешно реализовану наставну/ваннаставну активност, угледни час, реализовано стручно усавршавање у установи,  организацију школских приредби,  опште залагање у раду као и иницирање и организовање других активности које доприносе подизању угледа  школе.
Члан 19
Наставник  се може наградити  на предлог  Стручног већа, директора, стручних сарадника и/или наставника (појединца).
Предлог се подноси секретару школе до краја првог класификационог периода,  у писаној форми са образложењем,  а узимају се у обзир наведени  сегменти рада: 
· васпитно – образовна делатност, односно стручни квалитети кандидата,
· испуњавање додатних професионалних обавеза
· комуникација и тимски рад.
Предлагач  чита  образложени предлог на Наставничком већу, након чега се предлог даје на усвајање. 
У прилогу Правилника  налазе се предложени критеријуми који су усклађени са Правилником о стандардима квалитета рада установе и Правилником о стандардима компетенција за професију наставника и њиховог професионалног развоја, а који се могу користити приликом давања образложеног предлога.
Ненаставно особље се може наградити на предлог директора, стручних сарадника и/или појединца.
Предлог се подноси секретару школе до краја првог класификационог периода,  у писаној форми са образложењем,  а узимају се у обзир наведени  сегменти рада: 
· стручни квалитети кандидата,
· испуњавање додатних професионалних обавеза
· комуникација и тимски рад.
Предлагач  чита  образложени предлог на Наставничком већу, након чега се предлог даје на усвајање. 
Запослени ће бити награђен за Дан школе захвалницом и књигом, а могу бити награђени и неком другом врстом награде у складу са могућностима школе. Додељивање награда из овог члана  врши се у складу са расположивим средствима школе.
Члан 20
[bookmark: _Hlk132917096]Наставник/ци чији су ученик/ци остварили запажене резултате на такмичењима, добиће захвалницу за Дан диплома, јер су на тај начин допринели подизању угледа и промоцији школе (освојене дипломе на окружном такмичењу у првом циклусу основног образовања и васпитања  и освојене дипломе или пласман на републичко такмичење у другом циклусу основног образовања и васпитања).

Прелазне и завршне одредбе 

Члан 21

Поступак  измена и допуна овог правилника врши се на начин и по поступку утврђеном за његово доношење.
О спровођењу одредби Правилника старају се директор и наставничко веће Школе.
Тумачење одредби овог правилника даје школски одбор.

Члан 22
Правилник ступа на снагу осмог дана од дана објављивања на огласној табли Школе.


Председник школског одбора 
                                                                                               Горан  Максимовић










	Васпитно - образовна делатност (стручни квалитети)

	Критеријум
	Доказ

	Наставник/стручни сарадник иницира и примењује у раду идеје за побољшање квалитета наставе (иновације), понаша се одговорно и савесно, демонстрира позитиван став према новинама које теже напретку.
	Записници стручних већа, примери иновативних часова које је реализовао и поделио са колегама на диску предвиђеном за размену

	Запослени примењује новостечена знања у области у којој се усавршавао.
	Доказ о примени наученог на семинару (угледни час, угледна активност и други часови које је реализовао и поделио са колегама на диску предвиђеном  за размену)

	Наставник користи наставна средства и материјал за рад у циљу побољшања квалитета наставе и рада школе; Прилагођава рад на часу образовно–васпитним потребама ученика; Примењује све прописане начине вредновања који су у функцији даљег учења

	Из извештаја стручно - педагошког надзора и педагошке документације, Ес дневника
У складу са наставним ситуацијума врши избор наставних средстава и наставног материјала који су у функцији остваривања постављених исхода учења - презентације, повратна информација на видео биму, слике, наставни листићи, мапе ума...
Припрема и користи на часу наставни материјал прилагођен могућностима ученикана три нивоа сложености)
- Сумативне оцене садрже белешку
- Формативне оцене садрже оствареност исхода, ангажовање, напредовање и препоруку   
- План подршке ученику који је добио негативну оцену – издвајање неостварених исхода,  предлог како помоћи ученику на часовима редовне или допунске наставе, шта он и колико да учи и вежба код куће (ако треба обавестити и родитеље), за које време ће проверити да ли је дошло до побољшања и како ће то проверити


	Наставник/стручни сарадник користи разноврсне поступке за мотивацију ученика уважавајући њихове различитости

	Из извештаја стручно- педагошког надзора(докази о учењу ученика како да процењују своје знање,  што представља мотивацију, као и навика наставника да на часу мотивише ученике позитивним коментарима за најмањи напредак)

	Наставник успешно води одељење користећи приступе који одговарају потребама ученика, укључујући их у све облике школског живота
	
Активности  које укључују све ученике

	[bookmark: _Hlk132915578]Испуњавање додатних професионалних обавеза

	Наставник/ стручни сарадник има доказе да ради на условима за професионално напредовање

	Показује својим радом и понашањем да је упознат са Правилником о сталном стручном усавршавању и напредовању, истиче се у свим активностима стручног усавршавања, иницира и учествује у подизању квалитета наставе....

	Наставник/ стручни сарадник иницира/организује различите облике стручног усавршавања у установи и ван ње и на тај начин доприноси угледу и афирмацији школе
	Излаже на стручним скуповима у школи, граду, Републици и тако промовише школу; сајт школе, евиденција о стручном усавршавању запослених...

	Наставник/стручни сарадник организује разноврсне активности којима промовише ученике и школу
	Реализоване активности

	Наставник/ стручни сарадник размењује искуства, излаже и објављује новине (на стручним већима, скуповима ван установе или публикацијама)
	Записници стручних већа, докази о реализацији, објављени радови...

	Наставник/ стручни сарадник тимски организује угледне часове и активности 
	Сценарио за час,  активности и коментари присутних

	Запослени се укључује у  пројекте друштвене заједнице и родитеља за подстицање развоја деце, ненасилне комуникације и толеранције
	Реализоване активности

	Наставник/ стручни сарадник ефикасно доприноси раду тимова
	Даје ефикасан и конструктиван доприност раду тимова у које је укључен  (мишљење чланова и руководиоца  тима)

	Запослени делује унутар  законских оквира у складу са професионалним дужностима и одговорношћу
	Редовно долази  и активно учествује на свим састанцима, на време предаје извештаје и осталу документацију

	Комуникација, тимски рад

	Запослени негује позитивне и професионалне односе са колегама

	Професионалан је и коректан у односу према колегама, сарадљив, добронамеран, спреман да помогне, не игнорише колеге, ведар, комуникативан, уредан

	Запослени пружа стручну помоћ колегама

	Увек је спреман да пружи сваку врсту помоћи колегама који му се обрате или које је директор упутио да им се обрате за стручну помоћ ако имају недоумице у раду

	Запослени усваја савете колега који доприносе побољшању квалитета образовно - васпитног рада
	Tруди се да у свом раду примени научено (не игнорише и не исказује јавно отпор према саветима колега везаним за побољшавање квалитета наставе и рада школе уопште)

